เชวี่ยฮุ่ยหวงกุ้ยเฟย

**เชวี่ยฮุ่ยหวงกุ้ยเฟย** (จีน: ; ค.ศ. 1668 – 24 เมษายน ค.ศ. 1743) พระนางมาจากสกุลทังกิยา หรือถงเจีย แห่งแปดกองธง โดยเป็นพระอัครราชเทวีในจักรพรรดิคังซี พระนางทรงมีพระชันษาน้อยกว่าจักรพรรดิคังซี 14 ปี

## พระราชประวัติ

### พระชนม์ชีพช่วงต้น
ไม่ปรากฏพระนามจริงของพระนางในประวัติศาสตร์ แรกประสูติทรงเป็นชาวฮั่น มาจากธงสีน้ำเงิน

* พระบิดา: ตง กั๋วเว่ย (; สิ้น. ค.ศ. 1719) ดำรงตำแหน่งนายทหารยศอันดับหนึ่ง () และดำรงตำแหน่งขุนนางชั้นที่หนึ่ง ( )
** พระอัยกา: ทูไล ((ค.ศ. 1606–ค.ศ. 1658) ดำรงตำแหน่งเป็นข้าราชการทหารชั้นหนึ่ง ( ) และดำรงตำแหน่งขุนนางชั้นที่หนึ่ง ( )
** พระอัยยิกา: ท่านหญิงเจวี๋ยหลัว
** พระปิตุจฉา: จักรพรรดินีเซี่ยวคังจาง (ค.ศ. 1638 – ค.ศ. 1663) พระมารดาในจักรพรรดิคังซี (ค.ศ. 1654 – ค.ศ. 1722)
* พระมารดา: ท่านหญิงเฮ่อเซ่อหลี่
* มีเจ้าพี่เจ้าน้องหกคน
** พระเชษฐาคนแรก: เย่เค่ซู (叶克书) บิดาของฉุน อันหยาน
** พระเชษฐาที่สอง: เต๋อเค่อซิน (德克新) ทำหน้าที่เป็นองครักษ์ชั้นสาม
** พระเชษฐาที่สาม: หลงเคอตัว (เสียชีวิตปี ค.ศ. 1728)
** พระอนุชาที่สี่: หงซาน (洪善)
** พระอนุชาที่ห้า: ชิงหยวน (庆元)
** พระอนุชาที่หก: ชิงฟู่ (庆復; เสียชีวิต ค.ศ. 1747) ดำรงตำแหน่งนายทหารยศอันดับหนึ่ง (都統/都统, พินอิน: dutong) ตั้งแต่ ค.ศ. 1727 ถึง ค.ศ. 1733 อุปราชแห่งเหลียงเจียง อุปราชแห่งยูนนาน อุปราชแห่งเหลียงกวง ในปี ค.ศ. 1741 เป็นเลขาธิการใหญ่ของอารามเหวินฮวา (文华殿大学士)
* พระเชษฐภคินี: จักรพรรดินีเซี่ยวอี้เหริน (สิ้นพระชนม์ ค.ศ. 1689)

### รัชศกคังซี
พระองค์ประสูติในปี ค.ศ. 1668 ไม่ทราบแน่ชัดว่าเมื่อใดที่พระนางเสด็จเข้า พระราชวังต้องห้าม ในบันทึกทางประวัติศาสตร์ระบุว่าพระองค์เสด็จมาในปี ค.ศ. 1697 ในฐานะพระสนม ในปีนั้น จักรพรรดินีเซี่ยวอี้เหริน เวินซีกุ้ยเฟย และจิ้งหมิ่นหวงกุ้ยเฟย ได้เสด็จสิ้นพระชนม์ไปแล้ว ส่งผลทำให้ราชสำนักฝ่ายในขาดประมุขโดยชอบธรรม 

จักรพรรดิคังซี มิได้สถาปนาจักรพรรดินีองค์ใหม่ แต่ทรงสถาปนาพระยศ "กุ้ยเฟย" (贵妃) แก่พระนาง ในเดือนมกราคม ค.ศ. 1701 เนื่องจากพระนางเป็นพระมเกสีชั้นสูงเพียงพระองค์เดียว พระนางจึงไม่ได้รับพระนามอันทรงเกียรติยศอันใด

ในปี ค.ศ. 1706 พระนางได้รับปลาไขมัน 150 ตัว ในขณะที่ พระนางเหรินเซี่ยนไทเฮา ได้รับปลาน้ำมันงา 50 ตัว 

ตั้งแต่ปี ค.ศ. 1711 พระนางกับพระนางตุนอี๋หวงกุ้ยเฟย ได้รับมอบหมายให้ทรงเลี้ยงดูองค์ชายหงลี่ พระโอรสในองค์ชายอิ้นเจิน ในฐานะพระวิมาดา

### รัชศกยงเจิ้ง
หลังจากจักรพรรดิยงเจิ้ง เสด็จขึ้นครองราชย์ในปี ค.ศ. 1722 พระนางได้รับการเลื่อนพระยศเป็น "หวงกุ้ยไท่เฟย" (皇贵太妃) มีพระยศระดับ หวงเข่า (皇考) แต่พิธีเลื่อนพระยศถูกเลื่อนออกไปจนถึงเดือนกรกฎาคม ค.ศ. 1724 เนื่องจากมีการไว้ทุกข์ทั่วประเทศ

### รัชศกเฉียนหลง
ในปี ค.ศ. 1736 พระนางได้รับการสถาปนาพระยศเป็น "โซ่วฉีหวงกุ้ยไท่เฟย" (寿祺皇贵太妃; "โซ่วฉี" หมายถึง "อายุยืนและเป็นมงคล") และประทับอยู่ร่วมกับอดีตพระชายาหลายพระองค์ มีพระยศระดับ หวงจู่ (皇祖)

พระนางโซ่วฉี เสด็จสิ้นพระชนม์เมื่อวันที่ 24 เมษายน ค.ศ. 1743 ณ ที่ประทับของพระองค์ ได้รับพระสมัญญานามว่า "เชวี่ยฮุ่ยหวงกุ้ยเฟยพระ" (悫惠皇贵妃; "เชวี่ยฮุ่ย" หมายถึง "ซื่อสัตย์และใจดี") พระศพถูกฝังเฉพาะในสุสานหลวงตะวันออกแห่งราชวงศ์ชิงร่วมกันกับพระศพของตุนอี๋หวงกุ้ยเฟย

## พระเกียรติยศ

* ในรัชสมัยของจักรพรรดิคังซี (ครองราชย์ ค.ศ. 1661 – ค.ศ. 1722):
** ท่านหญิงถ่ง (ตั้งแต่เดือนกันยายน/ตุลาคม ค.ศ. 1668)
** กุ้ยเฟย (; ตั้งแต่เดือนมกราคม/กุมภาพันธ์ พ.ศ. 1701 ) พระราชเทวีลำดับที่สาม
* ในรัชสมัยของจักรพรรดิยงเจิ้ง (ครองราชย์ ค.ศ. 1722 – ค.ศ. 1735):
** หวงกุ้ยไท่เฟย ( ; ตั้งแต่เดือนกรกฎาคม/สิงหาคม ค.ศ. 1724) (เช่นพระพันปีหลวง)
* ในรัชสมัยของจักรพรรดิเฉียนหลง (ครองราชย์ ค.ศ. 1735 – ค.ศ. 1796):
** โซ่วฉีหวงกุ้ยไท่เฟย ( ; ตั้งแต่เดือนธันวาคม ค.ศ. 1736) (เช่นพระอัยยิกาเจ้า)
** *เชวี่ยฮุ่ยหวงกุ้ยเฟย* ( ; ตั้งแต่เดือนมิถุนายน/กรกฎาคม ค.ศ. 1744)

## อ้างอิง
* 

หมวดหมู่:บทความที่มีข้อความภาษาจีน
หมวดหมู่:บาทบริจาริกาในราชสำนักชิง